﻿ IS ने जारी किया नया विडियो, स्पेन पर दी हमले की धमकी - Jansatta
फेसबुक पर युवक को माना बेटा तो शादी में शरीक होने अमेरिका से गोरखपुर पहुंची 60 वर्षीय बुजुर्ग
आईएस ने नया विडियो जारी किया है जिसमें फ्रेंच भाषा मेें कहा गया है कि आईएस ऐसे हमले करेगा कि पश्चिम 11 सितंबर 2001 का हमला भूल जाएगा जिसमें तकरीबन 3000 लोग मारे गए थे।
जनसत्ता ऑनलाइन बगदाद | Published on: January 31, 2016 1:38 PM
आईएसआईएस ने अपने लड़ाकों कलम करने का वीडियो भी जारी किया है।
इस्लामिक स्टेट ने एक वीडियो जारी किया है जिसमें कथित रूप से दिखाया गया है कि फ्रेंच बोलने वाले आतंकवादी पश्चिमी देशों को हमले की धमकी दे रहे हैं। इसमें इराक में जासूसों को और आईएस से छोड़ने वालों को सजाए मौत देते हुए भी दिखाया गया है।
बताया जाता है कि जिहादी वेबसाइट पर कल लगाये गये फुटेज को आईएस के मीडिया कार्यालय ने इराक के निनेवे प्रांत में बनाया है। इसमें युवकों को यह बताते हुए दिखाया गया है कि उन्होंने आईएस के खिलाफ काम किया। इसके बाद उन्हें गोली मार दी गई। फ्रेंच भाषी आतंकवादी ने एक जाफरानी नकाब लगा रखा था। वह सैनिक वर्दी में था और एक हैंडगन लिए था। उसके सुनहरे बाल नकाब से झलक रहे थे। ऐसा लगता है कि यह वीडियो 13 नवंबर के पेरिस हमले के बाद तैयार किया गया है।
फ्रेंच भाषी आतंकवादी ने सीरिया और इराक में आईएस से लड़ रहे अमेरिका और उसके सहयोगियों को ‘‘मूर्ख बदमाश’’ करार दिया और उन्हें धमकी दी कि वे आईएस को कुचल नहीं पाएंगे। उसने कहा कि आईएस ऐसे हमले करेगा कि पश्चिम 11 सितंबर 2001 का हमला भूल जाएगा जिसमें तकरीबन 3000 लोग मारे गए थे। उसने कसम खाई कि 711 से 1492 तक दक्षिण स्पेन के उंदलुस पर मुस्लिम शासन को कुचलने की खासी कीमत पश्चिम को, खास कर स्पेन को चुकानी पड़ेगी।